
Text rozhodnutia
Súd: Krajský súd Bratislava Spisová značka: 5Sd/59/2010 Identifikačné číslo súdneho spisu: 1010201251 Dátum vydania rozhodnutia: 15. 01. 2013 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2013:1010201251.3 Uznesenie Krajský súd v Bratislave v právnej veci navrhovateľa: U.. G. E., A.. XX. A. XXXX, W. U. X, XXX XX W., proti odporkyni: Sociálna poisťovňa - ústredie, so sídlom Ul. 29. augusta 8, 813 63 Bratislava, o zvýšenie starobného dôchodku, takto r o z h o d o l : Súd opravuje znenie poučenia rozsudku Krajského súdu v Bratislave č.k. XSd/XX/XXXX- XX zo dňa 26. septembra 2012 z nesprávneho: „Proti tomuto rozsudku nie je prípustné odvolanie. (§ 250s O.s.p.)“ na správne: „Proti tomuto rozsudku nie je prípustné odvolanie. Podľa § 250s O.s.p., proti rozhodnutiu súdu, ktorým potvrdí rozhodnutie správneho orgánu, je prípustné odvolanie. Proti rozsudku súdu, ktorým zruší rozhodnutie správneho orgánu, je prípustné odvolanie len z dôvodov uvedených v § 250j ods. 2 písm. a) a b). Obnova konania, dovolanie a mimoriadne dovolanie nie sú prípustné.“ o d ô v o d n e n i e : Rozsudkom Krajského súdu v Bratislave č. k. XSd/XX/XXXX-XX zo dňa 26. septembra 2012 súd rozhodnutie odporkyne 1 č. XXX XXX XXXX X zo dňa 21. mája 2010 a rozhodnutie odporkyne 2 č. XXX XXX XXXX X zo dňa 21. mája 2010 zrušil podľa § 250j ods. 2 písm. d) O.s.p. a vec vrátil odporkyni na ďalšie konanie. Účastníkom náhradu trov konania nepriznal. Návrhom doručeným tunajšiemu súdu dňa 6. novembra 2012 navrhovateľ nesúhlasil so znením poučenia rozsudku, nakoľko ho považoval za neúplné a žiadal, aby bolo v poučení odcitované celé znenie § 250s O.s.p. Podľa § 164 O.s.p, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd navrhovateľovmu návrhu na opravu rozsudku Krajského súdu v Bratislave č. k. XSd/XX/XXXX-XX zo dňa 26. septembra 2012 v plnom rozsahu vyhovel a poučenie predmetného rozhodnutia doplnil. Poučenie: Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

